b'\n_START_ARTICLE_\nR\xc3\xa9tromobile\n_START_PARAGRAPH_\nR\xc3\xa9tromobile on vuosittainen tammi-helmikuun taitteessa Pariisissa j\xc3\xa4rjestett\xc3\xa4v\xc3\xa4 vanhojen autojen n\xc3\xa4yttely._NEWLINE_N\xc3\xa4yttelyss\xc3\xa4 on esill\xc3\xa4 yli viisisataa vanhaa arvoautoa. Lis\xc3\xa4ksi n\xc3\xa4yttelyss\xc3\xa4 on osastoja autojen varaosille, pienoismalleille sek\xc3\xa4 autoiluun liittyv\xc3\xa4\xc3\xa4n taiteeseen ja kirjallisuuteen. R\xc3\xa9tromobiless\xc3\xa4 on aina n\xc3\xa4ytteill\xc3\xa4 my\xc3\xb6s autoihin liittyvi\xc3\xa4 erikoisuuksia, esimerkiksi amfibioajoneuvoja. Olennaisena osana n\xc3\xa4yttely\xc3\xa4 on historiallisten autojen huutokauppa. Vuonna 2016 n\xc3\xa4yttelyss\xc3\xa4 huutokaupattiin 170 ajoneuvoa. Valtaosa myydyist\xc3\xa4 autoista oli 1950-1970-lukujen urheilu- ja kilpa-autoja kuten Lamborghini, Porsche, Lancia, Jaguar ja Alfa Romeo. Vanhin vuonna 2016 myydyist\xc3\xa4 autoista oli vuoden 1908 Sizaire-Naudin ja kallein oli vuoden 1957 Ferrari 335 Sport Scaglietti, joka myytiin 32,1 miljoonalla eurolla. Myyty Ferrari oli myyntihetkell\xc3\xa4 maailman kallein auto.'